Jelgavā 2015.gada 26.februārī (prot. Nr. 3/7)

**JELGAVAS PILSĒTAS PAŠVALDĪBAS**

**2015.GADA 26.FEBRUĀRA SAISTOŠIE NOTEIKUMI NR. 15-6**

**„GROZĪJUMI JELGAVAS PILSĒTAS PAŠVALDĪBAS 2014.GADA 27.MARTA SAISTOŠAJOS NOTEIKUMOS NR.14-4 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

Izdoti saskaņā ar likuma “Par pašvaldībām” 15.panta pirmās daļas 4.punktu, 43.panta trešo daļu,

Vispārējās izglītības likuma 21.pantu un 26.panta pirmo daļu

Izdarīt Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (Latvijas Vēstnesis, 2014, Nr.85) šādus grozījumus:

1. Aizstāt visā tekstā vārdus „līdzfinansējums” un „pašvaldības līdzfinansējums” ar vārdiem „pašvaldības atbalsts” attiecīgā locījumā;
2. Izteikt 1.2.apakšpunktu šādā redakcijā:

„1.2. kārtību, kādā Jelgavas pilsētas pašvaldība (turpmāk – pašvaldība) piešķir pašvaldības atbalstu Izglītības iestāžu reģistrā reģistrētai privātajai izglītības iestādei, kas nodrošina pirmsskolas izglītības programmas apguvi darbdienās (ne mazāk kā 8 stundas dienā), turpmāk – privātā izglītības iestāde, par bērnu, kura dzīvesvieta ir deklarēta Jelgavas pilsētas administratīvajā teritorijā un kurš apgūst licencētu vispārējās vai speciālās pirmsskolas izglītības programmu, turpmāk – pašvaldības atbalsts.”;

1. Izteikt 4.punktu šādā redakcijā:

„4. Pašvaldība finansē vai nodrošina pašvaldības atbalstu pirmsskolas izglītības pakalpojuma sniegšanai bērnam no pusotra gada vecuma līdz pamatizglītības ieguves uzsākšanai.”;

1. Papildināt 12.9.apakšpunktu ar vārdiem „atbilstoši vecāka norādītajai vēlamajai pašvaldības pirmsskolas izglītības iestādei”;
2. Svītrot 25.punktā vārdu „ģimenes”;
3. Aizstāt 31.punktā skaitli un vārdu „2 mēnešiem” ar skaitli un vārdiem „60 kalendāra dienām”;
4. Aizstāt 32.punktā vārdus „pašvaldības līdzfinansēta pirmsskolas izglītības pakalpojuma nodrošināšanu” ar vārdiem „pašvaldības atbalstu pirmsskolas izglītības pakalpojuma nodrošināšanai”.

Jelgavas pilsētas domes priekšsēdētājs A.Rāviņš